Викенд на мртовци (филм)

***Викенд на мртовци*** — македонски филм-комедија од 1988 година, режиран од Коле Ангеловски, со Владимир Ангеловски - Дади, Ѓорѓи Јолевски, Димче Мешковски, Гоце Тодоровски, Благоја Чоревски, Тодорка Кондова-Зафировска и Младен Крстевски во главните улоги. Филмот е екранизација на театарската пиеса од Миле Попоски и бил последниот снимен во Вардар филм во рамките на СФР Југославија. Филмот бил добитник на две награди на Фестивалот на филмска комедија во Голубац - „Златна Рипка“ за режија на Коле Ангеловски, и трета награда од публиката за најдобар филм.

## Содржина

Тасе е известен дека неговата жена починала на една од клиниките во Скопје. Набргу неговиот дом се исполнува со нивни роднини и пријатели и сите чекаат да пристигне ковчегот со умрената за да ја оплачат и погребаат.

Во соседството, пак, наспроти куќата на Тасе, се прави свадба. Со звукот на зурлите и тапаните пристигнува ковчегот со умрената, но кога истиот ќе го отворат, му нема крај на изненадувањето зашто внатре не е Кате, сопругата на Тасе, туку некоја непозната жена. Веднаш бараат објаснување од Државната болница во Скопје од каде се известени дека во сплет на околности, направена е размена на покојничките и дека нивната Кате се наоѓа кај некој Климе од Охрид, а неговата жена е во ковчегот што пристигнал кај Тасе. Тасе и Климе воспоставуваат врски и се договараат да си ги разменат покојничките при што постигнуваат договор да се сретнат на полпат, односно на планинскиот превој Ѓавато.

Според договорот, тука пристигнуваат и едните и другите, но пред да бидат разменети покојничките, доаѓа до меѓусебна расправа во врска со вредноста на мртвечките сандаци. Уште таа расправија тече, а на повидок е ново разочарување: во сандакот што го добил Тасе не се наоѓа телото на покојната жена на Климе по име Зора, туку некоја трета жена. Затоа, Климе и неговата ќерка ќе го земат само скапиот мртовечки сандак и ќе се вратат назад, а Тасе останува со две мртви жени и со еден евтин мртовечки сандак.

## Улоги

Останати улоги &nbsp;▼




## Реакции и награди

### Реакции
„*Викенд на мртовци*“ е првата македонска филмска комедија по пауза од речиси триесетина година (по „*[[Мирно лето]]*“ од 1961 година) и е еден најпопуларните македонски филмови од овој жанр, имајќи култен статус децении по својата премиера. Уште веднаш е добро прифатен од публиката, благодарејќи ѝ, во одредена мера, и на истоимената успешна претстава, на која работи безмалку истиот тим и која, заедно со *[[Солунски патрдии]]* и *[[Бегалка]]* е и една од најдолговечните претстави на Драмскиот театар. Сепак, усложувањето на дејството во втората половина на филмот, кога покрај почетната постава се појавуваат и двајца молери што се враќаат од Претор и две германски автостоперки, од некои критичари е оценето како непотребно обременување на одличниот првичен заплет, чие „почетно темпо, ниту режисерот Коле Ангеловски, ниту самите толкувачи, не го задржаа во текот на целиот филм“*.

=== Награди ===
* [[1988]] - Филмски Фестивал во [[Голубац]], Прва награда „Златна Рипка“ за [[режија]] на [[Коле Ангеловски]]
* [[1988]] - Филмски Фестивал во [[Голубац]], Трета награда од публиката

== Наводи ==


== Надворешни врски ==
* 
* 
* [http://moby.blog.com.mk/node/175280 *Rapidshare* врски за симнување на филмот.] <small>(функционални на [[4 септември]] [[2008]])</small>
* [http://www.youtube.com/results?search_query=Vikend+na+Mrtovci&page=1 Врски кон неколку клипчиња на *YouTube''] - извадоци од филмот.

Категорија:Македонски филмови од 1980-тите
Категорија:Филмови од 1988 година
Категорија:Филмови на Коле Ангеловски
Категорија:Филмови со Димче Мешковски
Категорија:Филмови со Младен Крстевски
Категорија:Филмови снимени во Скопје
Категорија:Филмови снимени во Матка
Категорија:Филмови снимени во Сарај (населба)
Категорија:Филмови чие дејствие се одвива во Скопје
Категорија:Филмови чие дејствие се одвива во Прилеп
Категорија:Филмови чие дејствие се одвива во Охрид
Категорија:Филмови чие дејствие се одвива во Ѓавато (Битолско)
Категорија:Појавено во 1988 година во Македонија
Категорија:Појавено во 1988 година во Југославија